Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen og Claus Stenum Jensen (referent)

Afbud:

1. **Gennemgang af økonomi og saldobalance**Vi har kørt ret præcist efter budgettet for 2019.
Vi afventer budgetudkast for 2020.
De nye porte blev bestilt efter beslutning i bestyrelsen bl.a. på grundlag af diskussion efter den ekstraordinære generalforsamling hos Nordea
Der er kommet regning for garageporte på 189.420 kr. (helt efter aftale). Regningen fra elektrikeren, der opsatte nye kontakter i garagerne er nu kommet. De samlede udgifter er 217.700 kr.
Efterfølgende har bestyrelsen fundet ud af, at ovenstående beslutning burde have været genstand for en ekstraordinær generalforsamling.
Derfor er det nu besluttet, at alle (større) udgifter, som ikke er oplistet i det vedtagne budget for eftertiden skal besluttes på en ekstraordinær generalforsamling.
Foreningen har pt. ca. 600.000 kr. til vedligeholdelse, dette inkluderer vore indbetalinger til grundfond på ca. 53.000 kr. pr. år.
Vi besluttede at slå to konti sammen – opført i regnskaber som 78511 og 78512, og den fremtidige indbetaling til grundfonden indsættes på denne konto. Indtil nu er indbetalingerne til grundfond gået ind på driftskontoen.
2. **Generalforsamling**
Der er valg til bestyrelsen. Følgende er på valg i 2020: Dorthe Knudsen, Steen Nielsen og Claus Stenum Jensen. Alle er villige til genvalg.
Formand er på valg i ulige år.
Suppleanter er på valg hvert år. Henrik og Karen Marie er suppleanter valgt 2019.
Vi sender to forslag til dato til Jan Toft Olesen. Onsdage den 1. april og 15. april.
3. **Garageporte – reparationer af fuger og mursten**Alle andelshavere har modtaget et skema, som skal udfyldes. ”Kendte fejl og mangler på boligen, gennemgang 2020”
Når dette skema er returneret senest den 10. februar, vil vi henvende os til en murer/flere murere, som kan afgive tilbud på evt. huller efter lister ved porte, mursten, som er beskadiget og andre skader, som konstateres i gennemgangen. Så skal mureren kun komme én gang.
4. **Fællesarealet – blomster?**Der er indkommet forslag om, at der sås blomster/plantes løg på fællesarealet.
Maria og Niels vil gerne komme med et forslag til, hvordan dette kunne gøres. Bestyrelsen har sat en grænse på 2000 kr. til udgifter, så forslaget kan udarbejdes inden for denne ramme. Vi glæder os til at se forslaget.
5. **Gennemgang af huse**Skema til gennemgangen er nu sendt rundt til alle. Seneste frist for aflevering er den 10. februar 2020 til Trine. Helst digitalt, men det er også muligt at aflevere med let læselig skrift.
Hvis I ønsker hjælp til gennemgangen af jeres hus, så henvend jer til Trine.
6. **Brobygning og BaneDanmark**Der kommer info til alle i E-boks, så hold øje med det.
Bestyrelsen berørte gener ved byggeriet. Vi har alle kunnet høre den voldsomme larm, der var, da funderingspillerne blev banket i jorden. Ellers har generne været begrænsede for os.

1. **Næste møde**Der afholdes møde som bl.a. forberedelse til generalforsamlingen
Onsdag den 26. februar kl. 19.30 hos Dorthe
2. **Eventuelt**Ingen punkter